ગુરુવારે દલિત યુવા નેતા જિજ્ઞેશ મેવાણી અમદાવાદ કોર્પોરેશનની ઑફિસ પહોંચે તે પહેલા ભારે સુરક્ષા વ્યવસ્થા કરવામાં આવી હતી. તેની સાથે અન્ય છ લોકો પણ ઈસ્ટ ઝોનના સ્લમમાં રહેતા લોકોને સુવિધા આપવાનું મેમોરેન્ડમ લઈ કોર્પોરેશનની ઑફિસે પહોંચ્યા હતા. મેવાણી પણ કોર્પોરેશનમાં ડેપ્યુટી સુપ્રિન્ટેન્ડન્ટ ઑફ પોલીસ, 12 પોલીસ ઈન્સ્પેક્ટર, 35 PSI અને 382 અન્ય પોલીસકર્મીઓને કોર્પોરેશનના મકાનમાં તૈનાત જોઈ ચોંકી ગયો હતો.